Kedves Csapatok,
Itt találjátok a feladatlapot. Töltsétek le és írjátok bele a word dokumentumba a válaszaitokat. A megoldásokat március 17. hétfőig várjuk a kor@orkenyszinhaz.hu e-mailcímre.
Játékszabályok

A vetélkedő során a csapatok egy feladatsort kapnak. A feladatsort a három szervező színház (a budapesti Katona József Színház, az Örkény István Színház és a Radnóti Miklós Színház) állítja össze.
• A kitöltött feladatlapot e-mailben kell visszajuttatni a kor@orkenyszinhaz.hu címre.
• A feladatlap beérkezéséről a kapcsolattartót e-mailben vagy telefonon értesítjük. Ha nem kap értesítést, akkor a feladatlap újbóli elküldése előtt vegye fel a kapcsolatot az Örkény István Színház titkárságával (06 1 411 2343 vagykor@orkenyszinhaz.hu). Ha a feladatlapot a csapat többször küldi vissza, akkor is csak az elsőnek beérkezett megoldást fogadjuk el. Az összes feladat megoldását egyszerre kell visszaküldeni, utólagos pótlásra nincs lehetőség. Figyeljetek oda, hogy a csatolmányba minden belekerüljön!
• A visszaküldött feladatlapra rá kell írni a csapat sorszámát és nevét, illetve a csapattagok iskolájának nevét. Ezek hiányában a feladatlapot nem fogadjuk el!
• A feladatokon keresztül a csapattagok tudását, kreativitását szeretnénk megismerni. Kérünk minden jelentkező csapatot, hogy a feladatlapot ne felnőttel töltessék ki. Ez a vetélkedő középiskolásoknak szól, és a feladatokat úgy állítottuk össze, hogy felnőtt segítsége nélkül is megoldhatóak legyenek!
• A legjobb 6 csapat bekerül a döntőbe, amit 2014 tavaszán rendezünk meg az Örkény István Színházban a nyilvánosság előtt.
• A döntő kétfordulós. Mindkét fordulót egy napon tartjuk.
• A döntőn a csapatoknak csak a jelentkezési lapon feltüntetett tagjai vehetnek részt. Ha valamelyik csapattag mégsem tud részt venni a döntőn, helyette beállhat más, de csak az, aki megfelel a nevezési feltételeknek.
• A csapatokat a döntőben sem segítheti felnőtt!
• Ha a játékszabályokkal kapcsolatban bármilyen kérdésed vagy észrevételed van, hívd az Örkény István Színház titkárságát (06 1 411 2343) vagy küldj e-mailt a kor@orkenyszinhaz.hu címre!
